[{"text_idx": "#000003", "text": "Nabala lubjakivimaardla (kliki joonisel) asub Harju ja Rapla maakonna piirialal ning on suurimaid u\u0308levabariigilise ta\u0308htsusega ehituslubjakivimaardlaid Eestis (vt Maavaravarude koondbilanss 2012_seletuskiri (337 KB), lk. 17)"}, {"text_idx": "#000004", "text": "Maavaravarude 2010. aasta koondbilansi alusel moodustas Nabala maardla 38.8% Harju maakonna tarbevarust ja 56,7% Rapla maakonna tarbevarust (kliki tabelil)."}, {"text_idx": "#000005", "text": "Tarbevaru on maavaravaru, mille geoloogilise uurituse maht vo\u0303imaldab saada vajalikud andmed maavaravaru kaevandamiseks ja kasutamiseks. Ehitusmaavarade kasutamise riiklik arengukava 2011\u20132020"}, {"text_idx": "#000006", "text": "Ta\u0308iendav info paekivi varude ning lubja- ja dolokivi kaevandamise kohta Eestis aastatel 2004\u20132010 on saadaval Eesti maavarade veebilehel"}, {"text_idx": "#000007", "text": "Ehituslubjakivi varu Nabala maardlas (kliki tabelil; \u201cEesti Vabariigi 2012. a. maavaravarude koondbilanss\u201c, lk. 81 ja 86)"}, {"text_idx": "#000008", "text": "\u2013 aktiivne varu \u2013 52,258 miljonit kuupmeetrit\n\u2013 passiivne varu \u2013 79,786 miljonit kuupmeetrit"}, {"text_idx": "#000009", "text": "See ta\u0308hendab, et ilma ta\u0308iendavate uuringuteta on Nabala maardlas lubatud kaevandada 52,258 miljonit kuupmeetrit lubjakivi."}, {"text_idx": "#000010", "text": "Maavaravaru on aktiivne, kui selle kaevandamisel kasutatav tehnoloogia ja tehnika tagavad maapo\u0303ue ratsionaalse kasutamise ja keskkonnano\u0303uete ta\u0308itmise ning maavara kasutamine on majanduslikult kasulik (Ta \u2013 aktiivne tarbevaru, Ra \u2013 aktiivne reservvaru). Ehitusmaavarade kasutamise riiklik arengukava 2011\u20132020.\nMaavaravaru on passiivne, kui selle kasutamine ei ole keskkonnakaitse to\u0303ttu vo\u0303imalik vo\u0303i puudub asjakohane tehnoloogia, kuid mis vo\u0303ib tulevikus osutuda kasutusko\u0303lblikuks (Tp \u2013 passiivne tarbevaru, Rp \u2013 passiivne reservvaru). Ehitusmaavarade kasutamise riiklik arengukava 2011\u20132020."}, {"text_idx": "#000011", "text": "Vabariigi Valitsuse poolt 12.11.2009 vastuvo\u0303etud \u201cRiigile kuuluva maavaravaru kaevandamiso\u0303iguse tasuma\u0308a\u0308rade\u201d alusel ( saab riik 01.01.2014 seisuga 1 kuupmeetri ko\u0303rgemargilise lubjakivi kaevandamisest 1.92 eurot ressursimaksu, seega Nabala maardla lubjakivi kaevandamisest teeniks riik ainuu\u0308ksi ressursimaksuga va\u0308hemalt 100 miljonit eurot (52.258 miljonit kuupmeetrit x 1.92 EUR = 100.33 miljonit eurot). Lisaks saab riik maavara kaevandamisest veel vee erikasutustasu kaevandusvee karja\u0308a\u0308rist a\u0308rajuhtimise eest jm. makse."}, {"text_idx": "#000013", "text": "12. detsembril 2013 allkirjastas keskkonnaminister Keit Pentus-Rosimannus ka\u0308skkirja, millega algatati 4650 ha suuruse (kliki joonisel) Nabala looduskaitseala loomine. Keskkonnaministri ka\u0308skkiri po\u0303hineb Eesti Maau\u0308likooli poolt 2013. aasta oktoobris-detsembris teostatud ekspertiisil \u201cNabala looduskaitseala moodustamise po\u0303hjendatusele ja kavandatavate piirangute otstarbekusele\u201d. Algse ettepaneku Nabala kaitseala loomiseks tegi MTU\u0308 Tuhala Looduskeskus juba 04. veebruaril 2010. Tuhala Looduskeskus_ettepanek Nabala kaitseala moodustamiseks_04022010 (69 KB)."}, {"text_idx": "#000014", "text": "Nabala looduskaitseala moodustamisega u\u0308hel Eesti suurimal lubjakivimaardlal muudetakse keskkonnaministri poolt aktiivne ehituslubjakivi varu passiivseks, mis ei vo\u0303imalda enam selle kaevandamist. Nabala maardla lubjakivivaru passiivseks muutmisega eirab keskkonnaminister teadlikult Maapo\u0303ueseaduse \u00a7 62, mis u\u0308tleb, et maapo\u0303ue seisundit ja kasutamist mo\u0303jutava tegevuse korraldamisel tuleb tagada:\n1) arvelevo\u0303etud maavara kaevandamisva\u0308a\u0308rsena sa\u0308ilimine;\n2) arvelevo\u0303etud maavaravaru kaevandamisva\u0308a\u0308rsena sa\u0308ilimine."}, {"text_idx": "#000015", "text": "Keskkonnaministri tegevus on vastuolus ka Vabariigi valitsuse tegevusprogrammiga, mis na\u0308eb ette \u201cEesti maavarade kui rahvusliku rikkuse heaperemeheliku majandamise\u201d."}, {"text_idx": "#000016", "text": "Lubja- ja dolokivikarja\u0308a\u0308rid (kliki joonisel), kus kaevandati 2012. aastal, Tallinna\u2013Tartu maantee Kose\u2013Ma\u0308o ehitatav teelo\u0303ik ja Nabala lubjakivimaardla asukoht."}]